sinus
Sinus, betegnet \( \sin \), er en trigonometrisk funktion nært knyttet til cosinus. For en vinkel \(v\) kan cosinus og sinus til vinklen defineres som koordinatsættet \( (\cos(v), \sin(v)) \) til punktet på enhedscirklen, der fastlægges af den radius i enhedscirklen, som danner vinklen \(v\) med førsteaksen.
For en spids vinkel \(v\) mellem to linjer er \( \sin(v) \) forholdet mellem den vinkelrette afstand fra et punkt på den ene linje til den anden linje og afstanden fra punktet til linjernes skæringspunkt.